title: Vykonávacie nariadenie Komisie (EÚ) č. 1248/2012 z  19. decembra 2012 , ktorým sa stanovujú vykonávacie technické normy, pokiaľ ide o formát žiadostí o registráciu archívov obchodných údajov podľa nariadenia Európskeho parlamentu a Rady (EÚ) č. 648/2012 o mimoburzových derivátoch, centrálnych protistranách a archívoch obchodných údajov  Text s významom pre EHP

text:
               21.12.2012

               SK

               Úradný vestník Európskej únie

               L 352/30

         VYKONÁVACIE NARIADENIE KOMISIE (EÚ) č. 1248/2012
   z 19. decembra 2012,
   ktorým sa stanovujú vykonávacie technické normy, pokiaľ ide o formát žiadostí o registráciu archívov obchodných údajov podľa nariadenia Európskeho parlamentu a Rady (EÚ) č. 648/2012 o mimoburzových derivátoch, centrálnych protistranách a archívoch obchodných údajov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na stanovisko Európskej centrálnej banky (1),
   so zreteľom na nariadenie Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (2), a najmä na jeho článok 56 ods. 4,
   keďže:

               (1)

               Všetky informácie predkladané Európskemu orgánu pre cenné papiere a trhy (ESMA – European Securities and Markets Authority) v žiadosti o registráciu archívu obchodných údajov by sa mali poskytovať na trvalom médiu, ktorý umožňuje ich uchovávanie na budúce použitie a reprodukciu. Na uľahčenie identifikácie informácií predložených archívom obchodných údajov by mali dokumenty priložené k žiadosti obsahovať jedinečné referenčné číslo.

               (2)

               Toto nariadenie vychádza z návrhu vykonávacích technických noriem, ktoré ESMA predložil Európskej komisii podľa postupu v článku 15 nariadenia Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) (3).

               (3)

               ESMA v súlade s článkom 15 nariadenia (EÚ) č. 1095/2010 uskutočnil otvorené verejné konzultácie o týchto návrhoch vykonávacích technických noriem, vykonal analýzu potenciálnych súvisiacich nákladov a prínosov a vyžiadal si stanovisko skupiny zainteresovaných strán v oblasti cenných papierov a trhov orgánu ESMA zriadenej v súlade s článkom 37 uvedeného nariadenia,

         PRIJALA TOTO NARIADENIE:
   Článok 1
   Formát žiadosti
   1.   Žiadosť o registráciu sa poskytuje prostredníctvom nástroja, ktorý uchováva informácie na trvalom médiu, ako sa vymedzuje v článku 2 ods. 1 písm. m) smernice Európskeho parlamentu a Rady 2009/65/ES (4).
   2.   Žiadosť o registráciu sa predkladá vo formáte stanovenom v prílohe.
   3.   Archív obchodných údajov pridelí každému dokumentu, ktorý predkladá, jedinečné referenčné číslo a zabezpečí, aby sa v predložených informáciách jasne identifikovalo, na ktorú konkrétnu požiadavku delegovaného aktu odkazujú, pokiaľ ide o regulačné technické normy bližšie určujúce podrobnosti žiadosti o registráciu archívov obchodných údajov prijaté podľa článku 56 ods. 3 nariadenia (EÚ) č. 648/2012, a v ktorom dokumente sú uvedené informácie poskytnuté, a takisto poskytne odôvodnenie, ak sa informácie nepredložili podľa časti odkazov na dokumenty v prílohe.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2012

            Za Komisiu

            predseda

         José Manuel BARROSO

      (1)  Zatiaľ neuverejnené v úradnom vestníku.

      (2)  Ú. v. EÚ L 201, 27.7.2012, s. 1.

      (3)  Ú. v. EÚ L 331, 15.12.2010, s. 84.

      (4)  Ú. v. EÚ L 302, 17.11.2009, s. 32.

      PRÍLOHA

         FORMÁT ŽIADOSTI

      VŠEOBECNÉ INFORMÁCIE

                  Dátum žiadosti

                  Obchodný názov archívu obchodných údajov

                  Adresa sídla

                  Triedy derivátov, pre ktoré archív obchodných údajov žiada registráciu

                  Meno osoby preberajúcej zodpovednosť za žiadosť

                  Kontaktné údaje osoby preberajúcej zodpovednosť za žiadosť

                  Meno ďalšej osoby zodpovednej za dodržiavanie predpisov archívom obchodných údajov

                  Kontaktné údaje osoby (osôb) zodpovednej (zodpovedných) za dodržiavanie predpisov archívom obchodných údajov

                  Identifikácia prípadného materského podniku

      ODKAZY NA DOKUMENTY
      (článok 1 ods. 3)

                  Článok delegovaného aktu, pokiaľ ide o regulačné technické normy bližšie určujúce podrobnosti žiadosti o registráciu archívov obchodných údajov prijaté podľa článku 56 ods. 3 nariadenia (EÚ) č. 648/2012

                  Jedinečné referenčné číslo dokumentu

                  Názov dokumentu

                  Kapitola alebo oddiel, alebo strana dokumentu, kde sú informácie poskytnuté alebo dôvod, prečo sa informácie neposkytli


title: Vykonávacie nariadenie Komisie (EÚ) č. 867/2013 z  9. septembra 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               10.9.2013

               SK

               Úradný vestník Európskej únie

               L 241/6

         VYKONÁVACIE NARIADENIE KOMISIE (EÚ) č. 867/2013
   z 9. septembra 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. septembra 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  29,8

                  ZZ

                  29,8

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  140,0

                  ZZ

                  140,0

                  0805 50 10

                  AR

                  118,3

                  CL

                  140,3

                  IL

                  117,8

                  TR

                  73,0

                  UY

                  127,6

                  ZA

                  125,6

                  ZZ

                  117,1

                  0806 10 10

                  BR

                  183,4

                  EG

                  184,4

                  IL

                  162,2

                  TR

                  142,9

                  ZA

                  168,3

                  ZZ

                  168,2

                  0808 10 80

                  AR

                  143,3

                  BR

                  103,3

                  CL

                  132,0

                  CN

                  67,2

                  NZ

                  134,3

                  US

                  147,8

                  ZA

                  115,4

                  ZZ

                  120,5

                  0808 30 90

                  AR

                  160,7

                  CN

                  81,6

                  TR

                  139,1

                  ZA

                  138,4

                  ZZ

                  130,0

                  0809 30

                  TR

                  138,2

                  ZZ

                  138,2

                  0809 40 05

                  BA

                  53,5

                  MK

                  55,2

                  XS

                  55,5

                  ZZ

                  54,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.